Florence Foster Jenkins (film)

Florence Foster Jenkins er en britisk-fransk biografisk dramakomedie fra 2016, regissert av Stephen Frears med manuset til Nicholas Martin. Meryl Streep spiller tittelrollen som Florence Foster Jenkins, en amerikansk sopran som ble kjent for sin komplette og fullstendige mangel på sangstemme. Hugh Grant, Simon Helberg, Nina Arianda og Rebecca Ferguson spiller andre hovedroller. Innspillingen av filmen ble satt i gang i mai 2015.

Filmen hadde verdenspremière i London 12. april 2016 og kinopremiere i Norge 4. november 2016. Den fikk god kritikk, spesielt for Streeps rolleskildring. Florence Foster Jenkins ble nominert til to Oscar-priser under den 89. Oscar-utdelingen: beste kvinnelige hovedrolle (Streep) og beste kostymedesign (Consolata Boyle).

 Handling 
Filmen er basert på en sann historie om Florence Foster Jenkins (Meryl Streep), en arving i New York som eier sin egen musikklubb. Hun forsøker å bli en operasanger med hjelp av ektemannen St. Clair Bayfield (Hugh Grant) og pianisten Cosmé McMoon (Simon Helberg), selv om sangstemmen ikke er mye å skryte av.

 Medvirkende 
 Meryl Streep som Florence Foster Jenkins
 Hugh Grant som St. Clair Bayfield
 Simon Helberg som Cosmé McMoon
 Rebecca Ferguson som Kathleen Weatherley
 Nina Arianda som Agnes Stark
 John Kavanagh som Arturo Toscanini
 David Haig som Carlo Edwards
 Brid Brennan som Kitty
 Stanley Townsend som Phineas Stark
 Allan Corduner som John Totten
 Christian McKay som Earl Wilson
 John Sessions som Dr. Hermann

 Referanser 

 Eksterne lenker 


Kategori:Filmer fra 2016
Kategori:Filmer basert på virkelige hendelser
Kategori:Britiske dramakomedier
Kategori:Franske dramakomedier
Kategori:Britiske biografiske filmer
Kategori:Engelskspråklige filmer